મહેસાણા : વિસનગર શહેરમાં ક્રાઈમ બ્રાન્ચ પોલીસનો સ્વાંગ રચીને ચાર અજાણ્યા ઈસમોએ એસટી સ્ટેન્ડમાંથી જવેલર્સના એક ગુમાલ્તાને ઉઠાળી જઈ તેની પાસેથી રૃ. સાડા આઠ લાખની કિંમતની ચાંદીનો જથ્થો લૂંટી પલાયન થઈ જતાં સનસનાટી ફેલાઈ જવા પામી હતી. આ ચકચારી ઘટના અંગે પોલીસ સૂત્રોમાંથી જાણવા મળતી વિગહતો અનુસાર, વિસનગર શહેરમાં આવેલ એક જવેલર્સની પેઢીના માલિક વિષ્ણુભાઈ નારાણભાઈ પટેલે આજે નિત્યક્રમ મુજબ પોતાની પેઢીમાં નોકરી કરતાં કર્મચારી બાબુભાઈ અંબાલાલ પ્રજાપતિને રૃ. ૮૬૫૦૦૦ની કિંમતની ૨૫ કિલોગ્રામ ચાંદીના ૫૦ ચોરસાનો જથ્થો આપ્યો હતો.